Document ID: /roh_data/filtered/Billingualer_Corpus_interleaved-de-rm.jsonl.gz/1283

This is a text translated from German to Rumantsch Grischun.
Grossrätliche Vorberatungskommission befürwortet die Verselbstständigung der Kantonalen Pensionskasse

Der Grosse Rat wird sich in der Junisession 2007 mit der Botschaft zur Verselbstständigung der Kantonalen Pensionskasse (KPG) befassen. Die hierfür eingesetzte Vorberatungskommission hat diese Botschaft unter dem Vorsitz von Grossrat Luca Tenchio zu Handen des Grossen Rates vorberaten. An der Kommissionssitzung teilgenommen hat auch Regierungsrätin Eveline Widmer-Schlumpf.

Wie die Regierung in ihrer Botschaft ausführt, hat der Grosse Rat im Jahr 2000 die Ausfinanzierung und die rechtliche Verselbstständigung beschlossen. Dabei war vorgesehen, die KPG rechtlich und organisatorisch auf den 1. Januar 2012 zu verselbstständigen. Nachdem die Ausfinanzierung der KPG bereits im Jahr 2005 und nicht - wie ursprünglich vorgesehen - im Verlauf der Jahre 2005 bis 2011 abgeschlossen werden konnte, wird die rechtliche Verselbstständigung der KPG bereits zu einem früheren Zeitpunkt möglich.

Neben der Verselbstständigung der Kasse bilden die Bestimmung des Rechtsträgers, die Neufassung des Kreises der Versicherten, die Aufhebung der Artikel 36-41 des Finanzhaushaltsgesetzes betreffend die beruflichen Vorsorgeeinrichtungen des Kantons und die Festlegung des Autonomiegrades der KPG weitere Schwerpunkte der Revision.

Nach eingehender Diskussion beantragt die Kommission dem Grossen Rat einstimmig, auf die Vorlage einzutreten und den Gesetzesentwurf mit Änderungen zu verabschieden.

Gremium: Vorberatungskommission Teilrevision PKG

Quelle: dt Vorberatungskommission Teilrevision PKG

Data: 02.05.2007

La cumissiun predeliberanta dal cussegl grond sustegna l'independenza da la cassa da pensiun chantunala

En la sessiun da zercladur 2007 vegn il cussegl grond a tractar la missiva tar l'independenza da la cassa da pensiun chantunala (CP). La cumissiun predeliberanta ch'è vegnida nominada per quest intent ha predeliberà questa missiva sut il presidi dal deputà Luca Tenchio per mauns dal cussegl grond. A la sesida da la cumissiun è sa participada er la cussegliera guvernativa Eveline Widmer-Schlumpf.

Sco che la regenza explitgescha en sia missiva, ha il cussegl grond concludì l'onn 2000 la finanziaziun restanta e l'independenza giuridica da la cassa da pensiun. En quest connex eri previs da surdar a la CP l'independenza giuridica ed organisatorica per il 1. da schaner 2012. Suenter che la finanziaziun restanta da la CP ha pudì vegnir terminada gia l'onn 2005 e betg sco previs oriundamain en il decurs dals onns 2005 fin 2011, èsi pussaivel da realisar l'independenza giuridica da la CP gia pli baud.

Ultra da l'independenza da la cassa èn la determinaziun dal subject giuridic, la nova definiziun dal circul da las persunas assicuradas, l'aboliziun dals artitgels 36 - 41 da la lescha davart las finanzas dal chantun Grischun concernent las instituziuns da prevenziun professiunala sco er la fixaziun dal grad d'autonomia da la CP ulteriurs puncts centrals da la revisiun.

Suenter avair discutà il project en moda intensiva propona la cumissiun al cussegl grond unanimamain d'entrar en il project e da deliberar il sboz da lescha cun tschertas midadas.

Gremi: cumissiun predeliberanta per la revisiun parziala da la lescha davart la cassa da pensiun

Funtauna: rg cumissiun predeliberanta per la revisiun parziala da la lescha davart la cassa da pensiun

Data: 02.05.2007